Repetiţie pentru Australian Open. WTA organizează un turneu pentru jucătoarele aflate în carantină.
Asociaţia feminină de tenis a creat un turneu destinat exclusiv sportivelor din carantină. Mai multe jucătoare de tenis s-au plâns de condiţii şi de lipsa antrenamentelor. Turneul este gândit ca o repetiţie generală pentru Australian Open.
Jucătoarele de tenis care au trebuit să stea 14 zile în carantină, la Melbourne, au un motiv de bucurie. WTA a hotărât să pună la punct un turneu doar pentru ele.Sigur le-ai văzut pe jucătoarele de tenis carantinate cum se antrenează în camerele de hotel. Pe lângă plictiseala inerentă, lipsa unor antrenamente adecvate le afectează forma sportivă. Grampians Trophy va reuni 28 de jucătoare la start, dintre cele care au stat numai în camera de hotel din Melbourne.Turneul va începe pe 3 februarie, iar jucătoarele vor beneficia de patru ore de antrenament pe zi. Victoria Azarenka, Bianca Andreescu, Angelique Kerber sunt printre fetele care vor participa la întrecere. Cum Australian Open începe pe 8 februarie, mişcarea în aer liber o să le prindă bine.